ചുഡുവാലത്തൂർ ശിവക്ഷേത്രം

മദ്ധ്യകേരളത്തിൽ, പാലക്കാട് ജില്ലയിൽ ഒറ്റപ്പാലം താലൂക്കിൽ ഷൊർണൂർ പട്ടണത്തിന്റെ പ്രാന്തപ്രദേശമായ ചുഡുവാലത്തൂരിൽ സ്ഥിതിചെയ്യുന്ന ഒരു ക്ഷേത്രമാണ് ചുഡുവാലത്തൂർ ശിവക്ഷേത്രം. അർജ്ജുനനെ പരീക്ഷിച്ച് അദ്ദേഹത്തിന് അനുഗ്രഹം നൽകുന്ന കിരാതമൂർത്തിയുടെ ഭാവത്തിലുള്ള പരമശിവനും പാർവ്വതീദേവിയുമാണ് ക്ഷേത്രത്തിലെ മുഖ്യപ്രതിഷ്ഠകൾ. വിശാലമായ വട്ടശ്രീകോവിലിനുള്ളിൽ മഹാദേവനും പാർവ്വതിയും യഥാക്രമം പടിഞ്ഞാറും കിഴക്കുമായി ദർശനം നൽകുന്ന വിധത്തിലാണ്  പ്രതിഷ്ഠകളുള്ളത്. മൂലബിംബം പ്രതിഷ്ഠിച്ചത് ഖരമഹർഷിയാണെന്നാണ് ഐതിഹ്യം. കൂടാതെ ഉപദേവതകളായി ഗണപതി, സുബ്രഹ്മണ്യൻ, പൂർണ്ണാ-പുഷ്കലാസമേതനായ ശാസ്താവ്, കാർത്ത്യായനീദേവി, ഭദ്രകാളി, നാഗദൈവങ്ങൾ, ശിവന്റെ ഭൂതഗണങ്ങൾ എന്നിവർക്കും പ്രതിഷ്ഠകളുണ്ട്. ഐതിഹ്യപ്രകാരം ഇവിടെയുള്ള ശിവനെ പ്രതിഷ്ഠിച്ചത് ഖരപ്രകാശമഹർഷിയാണ്. കുംഭമാസത്തിലെ തിരുവാതിരനാളിൽ ആറാട്ടോടുകൂടി സമാപിയ്ക്കുന്ന എട്ടുദിവസത്തെ കൊടിയേറ്റുത്സവം, അതേ മാസത്തിൽ വരുന്ന ശിവരാത്രി, ധനുമാസത്തിലെ തിരുവാതിര ആഘോഷം, കന്നിമാസത്തിലെ നവരാത്രി, മീനമാസത്തിലെ രോഹിണിനാളിൽ വരുന്ന പ്രതിഷ്ഠാദിനം എന്നിവയാണ് ക്ഷേത്രത്തിലെ പ്രധാന ആണ്ടുവിശേഷങ്ങൾ. മലബാർ ദേവസ്വം ബോർഡിന്റെ കീഴിൽ, മൂത്തേടത്ത് മന, തെക്കേപ്പാട്ട് മന, പക്ഷിമന, കൂക്കമ്പാറ മന എന്നീ നാല് നമ്പൂതിരി കുടുംബക്കാരുടെ നേതൃത്വത്തിലുള്ള ഒരു ട്രസ്റ്റാണ് ക്ഷേത്രഭരണം നടത്തുന്നത്.

 ഐതിഹ്യം 
വൈക്കം, കടുത്തുരുത്തി, ഏറ്റുമാനൂർ എന്നീ അതിപ്രസിദ്ധ ശിവക്ഷേത്രങ്ങളിലെ പ്രതിഷ്ഠയ്ക്ക് കാരണക്കാരനായി അറിയപ്പെടുന്ന ഖരമഹർഷിയാണ് ഈ ക്ഷേത്രത്തിലെയും പ്രതിഷ്ഠയ്ക്കും കാരണമെന്ന് ക്ഷേത്ര ഐതിഹ്യം പറയുന്നു. അതിനുപിന്നിലുള്ള കഥ ഇപ്രകാരമാണ്:

ഇന്ന് ക്ഷേത്രമിരിയ്ക്കുന്ന സ്ഥലം, ഒരുകാലത്ത് കൊടുകാടായിരുന്നു.

 ക്ഷേത്രനിർമ്മിതി 
 ക്ഷേത്രപരിസരവും മതിലകവും 
ചുഡുവാലത്തൂർ ദേശത്തിന്റെ ഒത്തനടുക്കായാണ് ക്ഷേത്രം സ്ഥിതിചെയ്യുന്നത്. പടിഞ്ഞാറോട്ടാണ് ക്ഷേത്രദർശനം. പ്രധാന പാതയിൽ നിന്ന് ഏകദേശം ഒരു കിലോമീറ്റർ വരും ക്ഷേത്രനടയിലെത്താൻ. പോകുന്ന വഴിയുടെ ഇരുവശത്തുമായി ധാരാളം വീടുകൾ കാണാം. ക്ഷേത്രത്തിന്റെ നേരെ വടക്കുഭാഗത്തായി ജനഭേരി കൺവെൻഷൻ സെന്റർ എന്ന പേരിൽ ഒരു ഓഡിറ്റോറിയമുണ്ട്. ഇവയൊഴിച്ചുനിർത്തിയാൽ പരിസരത്ത് മറ്റൊന്നും കാണാനില്ല. ക്ഷേത്രത്തിന്റെ കിഴക്കുഭാഗം മുഴുവൻ അതിവിശാലമായ പാടശേഖരങ്ങളാണ്. അവയ്ക്കപ്പുറം, കേരളത്തിലെ ഏക റെയിൽവേ ത്രികോണവും ഭാരതപ്പുഴയുമാണ്. പടിഞ്ഞാറേ നടയിൽ അതിമനോഹരമായ ഒരു ക്ഷേത്രഗോപുരം പണിതിട്ടുണ്ട്. 2015-'16 കാലത്ത് നടന്ന നവീകരണപ്രവർത്തനങ്ങൾക്കുശേഷമാണ് ഈ ഗോപുരം പണിതത്. ഗോപുരത്തിന്റെ മുകളിലായി ഓം നമഃ ശിവായ എന്ന പഞ്ചാക്ഷരമന്ത്രം എഴുതിയ ഫലകം സ്ഥാപിച്ചിട്ടുണ്ട്. വടക്കുഭാഗത്ത് ക്ഷേത്രക്കുളം പണിതിട്ടുണ്ട്. വളരെ ചെറിയൊരു കുളമാണ് ഇവിടെയുള്ളത്. മുമ്പൊരു വലിയ തടാകമായിരുന്നു ഈ കുളമെന്നാണ് വിശ്വാസം.

 ശ്രീകോവിൽ 
 നാലമ്പലം 

 എത്തിച്ചേരാൻ 
ഷൊറണൂർ ജങ്ക്ഷൻ തീവണ്ടിനിലയത്തിൽ നിന്ന് ഏകദേശം ഒരു കിലോമീറ്റർ കിഴക്കുമാറിയാണ് ക്ഷേത്രം സ്ഥിതിചെയ്യുന്നത്. തൃശ്ശൂർ ഭാഗത്തുനിന്ന് വരുന്നവർക്ക് ഷൊർണൂർ ജങ്ഷനിൽ ബസ്സിറങ്ങിയാൽ നടക്കാവുന്നതാണ്.

അവലംബം

വർഗ്ഗം:പാലക്കാട് ജില്ലയിലെ ക്ഷേത്രങ്ങൾ
വർഗ്ഗം:കേരളത്തിലെ ശിവക്ഷേത്രങ്ങൾ